**ESTADES DE COORDINACIÓ PROGRAMA ERASMUS+**

**PROCEDIMENT ADMINISTRATIU 2024-2025**

L'objectiu d’una estada de coordinació Erasmus pot tenir dues vessants: visitar una universitat amb la finalitat de signar un nou acord d’intercanvi, o bé visitar una universitat amb la qual ja existeix intercanvi per tal de fer-ne el seguiment.

Per realitzar una estada de coordinació no és necessari que hi hagi un acord Erasmus entre la universitat que es visita i la UAB, però sí que és necessari que l'altra institució participi en el programa Erasmus+ i escrigui una carta d’invitació.

Aquestes estades es subvencionen a través dels fons per al Suport Organitzatiu (OM) del programa Erasmus+. El pressupost màxim que subvencionarà l’Àrea de Relacions Internacionals seran **900€ per estada**. *Cada centre podrà demanar com a màxim una estada de coordinació per curs acadèmic.*

Es considera que la durada màxima d'una estada de coordinació és d'una setmana, en qualsevol cas, l'import màxim de l'ajut serà de 900€. (Nota: Si les despeses justificades superen els 900€ aquest és l’import màxim que es pagarà i si les despeses justificades no arriben als 900€, es pagarà a raó del total justificat).

**Beneficiaris**

Coordinadors d’intercanvi dels centres de la UAB i dels centres adscrits.

El coordinador d’intercanvi podrà designar, si s’escau, a algun altre membre del PDI del seu centre per realitzar l’estada de coordinació en el seu lloc.

Cada centre podrà demanar com a màxim una estada de coordinació per curs acadèmic.

**Terminis**

Presentació de sol·licituds: fins el 31 de maig 2025.

Realització d'estades: fins el 31 de juliol de 2025.

**Tramitació**

*Abans del viatge:*

* Omplir la sol·licitud, signada pel professor/a i/o pel coordinador d'intercanvis del centre, indicant el pressupost aproximat del viatge.
* Cal signar electrònicament aquesta sol·licitud i registrar-la juntament amb una carta d’invitació a la [seu electrònica de la UAB](https://seuelectronica.uab.cat/seu-electronica) com a Sol·licitud Genèrica. L’aprovació de l’ajut sol·licitat serà comunicada a la persona interessada per correu electrònic a l’adreça indicada en aquest document.
* Un cop revisada la sol·licitud, es comunicarà per e-mail a l’interessat/da la concessió de l'ajut.

**Renúncies**

En cas de renúncia, us demanem que aviseu per e-mail (erasmus.staff@uab.cat), al més aviat possible, per tal de poder readjudicar l’ajut econòmic entre les sol·licituds que hagin quedat en llista d’espera.

**Liquidació de l’estada**

El pagament de l'ajut queda supeditat a la presentació de tota la documentació següent:

1.- Certificat d'estada de coordinació original signat i segellat per la universitat de destinació on s'indiquin les dates de l’estada
2.- Informe breu de les tasques realitzades.
3.- Justificants econòmics originals de les despeses del viatge.

4.- Targetes d’embarcament

El pagament dels ajuts es tramitarà segons [la normativa de viatges de la UAB](https://intranet-nova.uab.es/doc/Normativa_viatges).

Cal tramitar el transport i l’allotjament a través de l’Agència de Viatges de El Corte Inglés de la UAB (uab@viajeseci.es ext: 4064-4135) de l’Agència UBICO (uab@ubicocorporate.com tel 934573548) o IAG7 Viajes (uab@iag7viajes.com) Per altres despeses no tramitades per aquesta via, s’hauran de presentar els justificants econòmics originals a nom de la UAB amb el NIF Q0818002H on consti que s’ha pagat.

En el cas del personal de centres adscrits, el pagament es realitzarà a través del centre adscrit i cal presentar a l’ARI fotocòpia compulsada dels justificants de les despeses.

L'Àrea d'Economia i Finances no liquidarà cap viatge si la documentació que el justifica arriba més tard del termini màxim de 6 mesos des de la data de realització del viatge.

La documentació s’ha de lliurar per correu intern o personalment a:

Àrea de Relacions Internacionals

Suport a la Mobilitat
Edifici N - Plaça Cívica

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Informació de la convocatòria i formulari de sol·licitud al web de la UAB, enllaç [Mobilitat i Intercanvi/PDI/Erasmus](http://www.uab.es/servlet/Satellite?cid=1096480093850&pagename=UAB%2FPage%2FTemplatePageLevel2StandardMenu) .

Per a qualsevol aclariment adreceu-vos a:

Àrea de Relacions Internacionals – Edifici N, Plaça Cívica

Tel. 93 581 3780 erasmus.staff@uab.cat